hvordan kommer jeg bedst gennem flyrejsen til new york?
uanset hvor du rejser fra, kan en flyvetur være en behagelig oplevelse, hvis du sørger for at forberede dig. vi har sammensat en liste med praktiske tips, som sikrer, at din rejse til new york kommer rigtigt fra start.

det skal du pakke i håndbagagen:* hemmeligheden ved en ukompliceret rejseoplevelse er at være godt forberedt. begynd med det mest nødvendige: pas, id-kort, betalingskort og medicin. derudover kan du overveje at medbringe noget, som kan holde dig beskæftiget undervejs, såsom diverse elektronisk udstyr eller lidt læsestof. det er også meget smart at pakke oplader, en rejsepude og et par hovedtelefoner. naturligvis skal du ikke glemme at klemme lidt toiletartikler som tandbørste, læbepomade og en ren t-shirt i tasken.
* der kan være forskel på, hvilke genstande der er forbudt hos de forskellige flyselskaber, men generelt gælder det om at lade være med at medbringe noget, der er skarpt, brændfarligt eller eksplosivt. det omfatter blandt andet knive, sakse, sprøjtemaling og fyrværkeri. sportsudstyr såsom bue og pil og objekter, der kan skade andre passagerer, såsom peberspray og skydevåben, er heller ikke tilladt om bord i kabinen.
* hovedmålet her er at have det så behageligt som muligt. ifør dig flere lag af naturfibre, som huden kan ånde i, og medbring en cardigan, hvis det skulle blive lidt koldt i kabinen. sørg for at vælge et par rummelige, flade sko, da dine fødder godt kan hæve op under rejsen. lad stiletterne og vandrestøvlerne blive i den store kuffert.
* lidelsen kaldet dyb venetrombose (dvt) kan udgøre en risiko på flyrejser over lange distancer. det er en tilstopning af blodårerne i benet på grund af manglende fysisk aktivitet på flyet. en måde at forhindre netop dette på er at gå rundt i kabinen og lave regelmæssige øvelser for fødder og ben, mens du sidder i dit sæde. at hoppe i et par rejsestrømper kan også være med til at mindske risikoen.


